b'\n_START_ARTICLE_\nLupta contra incendiilor\n_START_SECTION_\nRecomand\xc4\x83ri cet\xc4\x83\xc8\x9bean\n_START_PARAGRAPH_\n\xc3\x8en cazul unui incendiu, cet\xc4\x83\xc8\x9beanul  poate ac\xc8\x9biona pentru stingerea acestuia, numai \xc3\xaen cazul \xc3\xaen care acesta este \xc3\xaentr-o faz\xc4\x83 incipient\xc4\x83, sau  dac\xc4\x83 ave\xc8\x9bi mijloacele de prim\xc4\x83 interven\xc8\x9bie la \xc3\xaendem\xc3\xa2n\xc4\x83 \xc8\x99i acest lucru v\xc4\x83 permite. Nici un moment nu trebuie s\xc4\x83 ac\xc8\x9biona\xc8\x9bi \xc3\xaentr-un mod dispropor\xc8\x9bionat care s\xc4\x83 v\xc4\x83 expun\xc4\x83 unui risc. _NEWLINE_Dac\xc4\x83 v\xc4\x83 afla\xc8\x9bi \xc3\xaentr-o cl\xc4\x83dire incendiat\xc4\x83 trebuie s\xc4\x83 ie\xc8\x99i\xc8\x9bi imediat \xc3\xaen afara cl\xc4\x83dirii, \xc3\xaencerc\xc3\xa2nd pe c\xc3\xa2t posibil s\xc4\x83 folosi\xc8\x9bi cele mai sigure trasee.\xc3\x8en cazul \xc3\xaen care cl\xc4\x83direa respectiv\xc4\x83 este prev\xc4\x83zut\xc4\x83 cu ie\xc8\x99ire de urgen\xc8\x9b\xc4\x83, folosi\xc8\x9bi c\xc4\x83ile de evacuare, iar odat\xc4\x83 ajuns afar\xc4\x83, nu v\xc4\x83 mai \xc3\xaentoarce\xc8\x9bi \xc3\xaen\xc4\x83untru, chiar dac\xc4\x83 a\xc8\x9bi uitat acolo ceva foarte important. Via\xc8\x9ba dumneavoastr\xc4\x83 este cu mult mai important\xc4\x83. Nu folosi\xc8\x9bi ascensorul.\n_START_SECTION_\nApa\n_START_PARAGRAPH_\nApa este substan\xc8\x9ba de stingere cu cea mai mare eficacitate \xc3\xaen ceea ce prive\xc8\x99te stingerea incendiilor de materiale combustibile (clasa A), datorit\xc4\x83 c\xc4\x83ldurii latente de vaporizare  mare  (243,58 J la 25\xc2\xb0C). Pentru a se vaporiza "extrage" o cantitate mare din c\xc4\x83ldura incendiului. Ca urmare, efectul de stingere al   incendiului cu ap\xc4\x83 se realizeaz\xc4\x83, \xc3\xaen principal, prin r\xc4\x83cirea materialului care arde. Efectul de stingere se realizeaz\xc4\x83 \xc8\x99i prin izolarea suprafe\xc8\x9bei incendiate de oxigenul din aer \xc8\x99i prin ac\xc8\x9biune mecanic\xc4\x83 (c\xc3\xa2nd se folose\xc8\x99te sub form\xc4\x83 de jet compact). Apa care vine \xc3\xaen contact cu materialul aprins absoarbe c\xc4\x83ldura, o transform\xc4\x83 \xc3\xaen vapori \xc8\x99i prin saturarea spa\xc8\x9biului \xc3\xaenconjur\xc4\x83tor, limiteaz\xc4\x83 accesul aerului spre focarul incendiului. Apa constituie, totodat\xc4\x83, un filtru pentru radia\xc8\x9bie termic\xc4\x83, deci cu excelent\xc4\x83 capacitate de ecranare \xc8\x99i protec\xc8\x9bie la incendiu._NEWLINE_Apa poate fi folosit\xc4\x83 sub form\xc4\x83 de jet compact, pulverizat \xc8\x99i abur._NEWLINE_Apa se refuleaz\xc4\x83 asupra zonelor de ardere sub form\xc4\x83 pulverizat\xc4\x83 (pic\xc4\x83turi fine, cea\xc8\x9b\xc4\x83 sau ploaie).Fa\xc8\x9b\xc4\x83 de jetul compact, jetul pulverizat prezint\xc4\x83 ca avantaje m\xc4\x83rirea randamentului de stingere prin mic\xc8\x99orarea consumului de ap\xc4\x83, nedeteriorarea obiectelor, posibilitatea utiliz\xc4\x83rii \xc3\xaen incinte cu praf combustibil, dar prezint\xc4\x83 dezavantajul lungimii  reduse a jetului. se refuleaz\xc4\x83 asupra zonelor de ardere sub form\xc4\x83 pulverizat\xc4\x83 (pic\xc4\x83turi fine, cea\xc8\x9b\xc4\x83 sau ploaie).Fa\xc8\x9b\xc4\x83 de jetul compact, jetul pulverizat prezint\xc4\x83 ca avantaje m\xc4\x83rirea randamentului de stingere prin mic\xc8\x99orarea consumului de ap\xc4\x83, nedeteriorarea obiectelor, posibilitatea utiliz\xc4\x83rii \xc3\xaen incinte cu praf combustibil, dar prezint\xc4\x83 dezavantajul lungimii reduse a jetului.'